**Vasaros pasitikimas Jūrmaloje su Raimondo Paulo muzika ir rododendrų jūra**

**2020 m. gegužės 31 d.**

**Kelionės kaina asmeniui – 45 Eur**

**Svarbi informacija:**

**Visa kelionės kaina mokama registruojantis kelionei!  
Registruotis galima tik telefonu 8 687 21938 arba elektroniniu paštu tic@utenainfo.lt.**  
Internetinėje svetainėje www.utenainfo.lt - REZERVACIJA NEVEIKIA!!!

**KELIONĖS PROGRAMA:**

**11:00 val. Išvykimas iš Utenos** (Kultūros centro automobilių stovėjimo aikštelė).

**Babitės rododendrų centras\***. Tai vienintelis toks specializuotas rododendrų centras Baltijos šalyse. Pirmieji rododendrai Babitės kolekcijoje buvo pasodinti 1980 m. Kolekcijos įkūrėjas ir vadovas – prof. Richardas Kondratovičius, kuris tebedirba Babitėje. Šiuo metu kolekciją sudaro virš 370 rododendrų rūšių ir veislių. Visa teritorija sudaro beveik 12 ha. Įkvėpę nepaprasto rododendrų aromato keliausime į Latvijos vasaros sostinę – Jūrmalą.

**Ekskursija po Jūrmalą.**

**Laisvas laikas prie jūros**. Būtina įsiamžinti prie dviejų populiarių skulptūrų: besisukančio varinio gaublio, simbolizuojančio ilgą gyvenimą ar prie varinio vėžlio skulptūros, simbolizuojančios taiką, ramybę ir ilgą gyvenimą.

19:00 val. Jūrmalos „Dzintari“ koncertų salėje, vasaros sezono atidarymo proga Jūsų lauks įspūdingas **Raimondo Paulo koncertas su dainininkais** Daumants Kalniņš, Ance Krauze ir Radijo Big Bendo orkestru. Po koncerto keliausime namo.

**Į kelionės kainą įskaičiuota:**  
Kelionė komfortabiliu autobusu;  
Kelionės gido paslaugos, ekskursinė programa;  
Kelionės organizavimas;  
Bilietas į koncertą.

**Papildomos išlaidos kelionėje:**  
Babitės rododendrų centras (kaina už įėjimą bus patikslinta).

**Ypatingai svarbi informacija:**  
Į užsienį galima vykti tik turint 3 mėnesius galiojantį (skaičiuojant nuo kelionės pabaigos dienos) pasą arba asmens tapatybės kortelę.  
Rekomenduojame turėti medicininių išlaidų draudimą, vykstant į šią kelionę taip pat galioja Europos sveikatos draudimo kortelė.